Mitovi i legende o kralju Elvisu
Mitovi i legende o kralju Elvisu je prvi studijski album grupe Elvis J. Kurtović & His Meteors iz 1984. godine u izdanju diskografske kuće RTV Ljubljana. Album je snimljen u studiju "Akvarijus", a producenti su bili Elvis J. Kurtović, Raka Marić i Goran Vejvoda. Kao gost na albumu pojavljuje se Margita Stefanović, klavijaturista grupe EKV. Album je napravljen u duhu Novog Primitivizma kao “tematska radijska emisija” posvećena “najvećoj zvijezdi Rock’n'Rolla, Elvisu J. Kurtoviću”. Nakon svake pjesme slijedi "Intro" tj. čitanje Elvisove "biografije” i navodni muzički razvoj ove “rock legende”. Obrađene pjesme sa albuma su “Honky Tonk Woman” od The Rolling Stones pod nazivom “Baščaršy Hanumen” i obrada pjesme “Pinball Wizard“ grupe The Who pod nazivom “Ćiza wizzard”.